**Jegyzőkönyv**

**Lőrinc-Kertváros Polgárőr Csoport és Önkéntes Tűzoltó Egyesület**

**megtartott taggyűléséről**

A taggyűlés 2018. január 21-én, 1186 Budapest Sina Simon sétány 2. szám alatt, az LKPCS-ÖTE hivatalos helyiségében került megtartásra.

Székely László elnök 10 óra 07 perckor megnyitja a taggyűlést, üdvözöli a megjelenteket. Megállapítja, hogy a taggyűlésen 14 fő jelent meg, akik teljes szavazati joggal rendelkeznek­. Az egyesület taglétszám 22 fő a megjelent szavazati joggal rendelkezők az összes szavazati joggal rendelkező 64%-a.

A tagság egyhangúan megszavazta jegyzőkönyv vezetőnek Dobos Gábort.

Jegyzőkönyv hitelesítőinek Mészáros Bencét és Tombor Szilárdot választotta a tagság.

**Székely László elnök előterjesztette a napirendi pontokat:**

- tájékoztatás a vezetőségi ülésről

- Pénzügyi Beszámoló

- FEB beszámoló

- Gépjármű kártérítési ügy állása

- Gépjármű használata

- Egyéb események, észrevételek megbeszélése.

**Tájékoztatás a vezetőségi ülésről:**

A vezetőségi ülésen javaslatot tett a vezetőség, hogy Elnök úr kezdeményezze az Önkormányzatnál, a kuratóriumi ülésen, hogy a kerületben működő 3 polgárőr csoport teljesítmény differenciáltan támogassák. Elnök úr Lévai István Zoltán alpolgármester úr felé letette csoportunk javaslatát, mely szerint legyen kötelező minden szolgálatba álláskor bejelentkezni a rendőrségen, hány fővel, minimum 5 órás legyen a szolgálat. Ezen feltételeket összegezve tegyenek különbséget a csoportok támogatása között.

A csoport új tisztségviselőit 3 évente kell megválasztani, ez jövőre, 2019.ben lesz aktuális.

2018. évi támogatásokon újra indul csoportunk: önkormányzati, és BPSZ támogatások kiírását figyeljük, hogy időben be tudjuk adni pályázatainkat. A tagság egyhangú szavazással elfogadta, hogy csoportunk ezeken a pályázatokon működési költség térítésére pályázik.

Az új autóra vettünk pest megyei matricát, így az M0-on lehet közlekedni a gépkocsival.

Bíró László tagtársunk a korábbi gépkocsiban tett kár miatt kérelmezte csoportunkat, hogy havi részletekkel törleszthesse a kárt. A tagság 13 fővel 1 fő tartózkodással (Bíró László) elfogadta tagtársunk kérelmét, melyet nyilatkozat formában alá is írt 2 tanú hitelesítésével.

**Pénzügyi Beszámoló:**

Elnök úr tájékoztatta a tagságot, hogy csoportunk pénzügyi helyzete stabil, a gépkocsi költségeit kifizettük, külső céges támogatásokat is várunk még a negyedéves önkormányzati támogatás mellett.

Előzetes információk szerint a mi csoportunk nyerte el ismét PLER kézilabda csapat hazai mérkőzések biztosítását.

**FEB beszámoló**

Pénzes László FEB elnök tájékoztatta a tagságot, hogy a FEB ellenőrizte a csoport pénzügyi helyzetét, melyet rendben talált. Így az LKPCS-ÖTE 2017. évi pénzügyi beszámolóját a közgyűlés egyhangúan elfogadta.

**Gépjármű kártérítési ügy állása:**

Elnök úr javasolta, hogy a későbbi károkozások egyértelműsége miatt a kár megtérítésének mértékét a FEB kivizsgálása után a tagság döntse el. Ezt a tagság elfogadta.

**Gépjármű használata:**

Próbáljon mindenki nyomatékosabban figyelni a gépkocsi rendjére és tisztaságára, mivel már az új autóban is találtunk szemetet, egyéb nem oda való anyagokat!

**Egyéb események, észrevételek megbeszélése:**

Elnök úr tájékoztatta a tagságot, hogy az új tagok esetében polgárőr igazolványt csak akkor fog igényelni az új tagoknak, ha már levizsgázott a BPSZ-nél.

Mivel Gerencsér Róbert tagtársunk nem jelentkezik hónapok óta szolgálatra, illetve nem lehet utolérni, ezért a tagság egyhangú szavazással felfüggesztette tagságát.

Székely László elnök a taggyűlést 11 óra 11 perckor lezárja.

Budapest, 2018. 01. 21.

………………………….. ……..………………..

elnök jkv. vezető

………………………………………… ………………………………………

hitelesítő tag hitelesítő tag